

**СПЕЦИЈАЛНА БОЛНИЦА ЗА ЦЕРЕБРАЛНУ ПАРАЛИЗУ**

И РАЗВОЈНУ НЕУРОЛОГИЈУ

11040 Београд, Сокобањска 17a; тел: 2667 755, факс: 2668 580; правна служба: 407-3661

Београд, Браће Јерковића 5; тел.централа: 2468 111, факс: 3973 904

ж.р. 840-564661-56 ПИБ 100184296

матични број: 07036175

E-пошта: ***office@sbcprn.com*** [***www.sbcprn.com***](http://www.sbcprn.com/)

Број: 540/II

Датум: 05.07.2022. године

На основу члана 7. и 8. Посебног колективног уговора за здравствене установе чији је оснивач Република Србија („Сл.гласник РС“ бр. 36/2010, бр.01/2015., 106/2018 и 96/2019), Одлука број 538/II oд 05.07.2022. године Специјалне болнице за церебралну парализу и развојну неурологију и члана 21. Статута, в.д. директор Специјалне болнице за церебралну парализу и развојну неурологију расписује

**ЈАВНИ ОГЛАС**

**за пријем у радни однос**

**Доктор медицине специјалиста физикалне медицине и рехабилитације на болничком одељењу и у специјалистичкој амбуланти** – на одређено време, по основу замене привремено одсутног запосленог, 1 извршилац са пуним радним временом, уз пробни рад од 3 месеца.

**Потребна стручна спрема и услови за обављање послова:**

Високо образовање:

**-** **на интегрисаним академским студијама из области медицине, по пропису који уређује високо образовање, почев од 10. септембра 2005. године и завршена специјализација** из физикалне медицине и рехабилитације или субспецијализација из дечје физијатрије или специјалиста магистар медицинских наука, **у складу са Правилником о специјализацијама и ужим специјализацијама здравствених радника и здравствених сарадника;**

**- на основним студијама из области медицине у трајању од најмање пет година по пропису који је уређивао високо образовање до 10. септембра 2005. године и завршена специјализација** из физикалне медицине и рехабилитације или субспецијализација из дечје физијатрије или специјалиста магистар медицинских наука**, у складу са Правилником о специјализацијама и ужим специјализацијама здравствених радника и здравствених сарадника;**

- лиценца за рад.

**Опис послова:**

- ради прве и контролне прегледе пацијената;

- ради неурокинезиолошку процену и дијагностику деце рођене са ризиком, укључују их у адекватан хабилитациони третман и прати његово редовно спровођење, као и ефекат истог;

- у циљу постављања адекватне дијагнозе може упутити дете на додатне дијагностичке прегледе и процедуре, консултативне прегледе;

- организује тимске састанке и координира рад свих чланова тима;

- посебну пажњу мора посветити у раду са родитељима пацијената;

- води адекватну медицинску документацију;

- преписује ортопедска помагала;

- обавља свакодневе визите;

- учествује у раду лекарског колегијума и другим стручним органима Специјалне болнице;

- за свој рад одговоран је начелнику службе и директору Специјалне болнице;

Кандидати су обавезни да доставе писану пријаву на оглас са краћом биографијом. Уз пријаву се подносе фотокопије: дипломе о завршеној школи, извод из матичне књиге рођених, доказ о радном искуству (уговори о раду, волонтерски уговори, потврда послодавца и сл.), уверења о положеном стручном испиту и лиценце за рад.

Приликом заснивања радног односа кандидат је дужан да достави лекарско уверење као доказ о здравственој способности за послове на које се прима, потврда да се против лица не води судски поступак као и потврду о неосуђиваности.

Неблаговремене и непотпуне пријаве неће се узимати у разматрање.

Пријаве са потребном документацијом достављају на адресу: Специјална болница за церебралну парализу и развојну неурологију, Београд, Сокобањска 17а – Правна служба.

Рок за пријављивање на оглас је 8 дана од дана објављивања oгласа у огласним новинама Националне службе за запошљавање „Послови“ .

ВД ДИРЕКТОР СПЕЦИЈАЛНЕ БОЛНИЦЕ

Мр сци.мед Данијела Башчаревић